[Resep] Toebroodjies met guacamole en eier | Maroela Media
Toebroodjies met guacamole en eier. Foto: Verskaf
Vir 'n voedsame kosblik is porsiebeheer net so belangrik soos vir enige ander ete. Die kos wat ingepak word moet vullend genoeg wees sodat dié een wat dit eet, versadig bly tot die volgende ete of kans het om 'n gesonde peuselhappie te eet.
8 snye volkoringbrood
1 x 200 g bakkie Westfalia Spicy of Plain Guacamole
Verhit genoeg water met die eiers daarin in 'n kastrol (gebruik AMC 24 cm Low) oor 'n matige hitte en bring tot kookpunt. Verlaag die hitte sodra die water begin prut, en prut vir 7-8 minute – dan sal die eiers hardgekook wees om fyngedruk te kan word.
Skep eiers uit die water en dompel dadelik in koue water. Kraak die doppe sodat dit so gou as moontlik afkoel. Dit help ook verhoed dat die eiers verkleur of "blou" word. Laat afkoel en dop die eiers af.
Sny die eiers in klein blokkies of druk met 'n vurk fyn. Meng met die guacamole en smeer op 4 snye brood. Plaas roketblare bo-op en maak die broodjies toe met die res van die snye brood en pak in die kosblikke. Geen botter is nodig as die broodjies met guacamole gesmeer word nie.